

ה' אדר תש"פ מרץ 2020

**הורים יקרים,**

**"משנכנס אדר מרבין בשמחה..."**

ביום ראשון בתאריך 8.3.2020 נחגוג בבית הספר את הפורימון בפעילויות רבות ומגוונות ובמתן משלוחי מנות. בשבוע שלפני פורים, יערכו תלמידי מועצת התלמידים יחד עם הרכזת החברתית פעילויות בכיתות ובהפסקה, הקשורות לפורים. אנחנו מבקשים את עזרתכם ביום הפורימון, לדאוג שהתלמידים לא יביאו אביזרים מסוכנים, צעצועים הדומים לנשק, ולא נפצים למיניהם. נעשה הכול כדי לשמור על שמחת החג.

**ערך החודש "נתינה"**

החודש במסגרת תכנית "מפתח הל"ב" התלמידים לומדים ומתנסים בדגש על "נתינה". הנתינה גורמת לשמחה גדולה למקבל וגם לנותן. הלמידה וההתנסות החברתית ערכית בחודש זה מאפשרת לכל תלמיד להמשיך ולהעמיק את הנתינה בחברת הילדים בכיתה ובבית הספר ולהוסיף ללמוד ולהתנסות בנושא הכבוד האחד כלפי השני באופנים שונים. אחת הדוגמאות לכך היא תרומת כריכים למיזם "כריך באהבה".

**בוקר הוקרה למתנדבים בביה"ס**

בבוקר ההוקרה שנערוך ב- 1.3.2020 נביע הערכתינו למתנדבים הרבים הפעילים למען כל ילדי בית הספר. מתנדבים אלה תורמים מזמנם ומכישוריהם לקדם את הצרכים והמטרות של בית הספר כדי שלתלמידים יהיו את התנאים הכי טובים ללמידה ולהצלחה. מתנדבים אלה מהווים דוגמא בטוב ליבם ובעשייתם הרבה. תבורכו, תודה מעומק הלב! תודה למחנכות ו' היקרות המובילות בוקר זה.

**לקראת יום המעשים הטובים**

ב- 24.3.2020 נציין את יום המעשים הטובים בעשייה ותרומה למען הקהילה ונמשיך בפעילויות הערכיות שאנו עושים לאורך כל השנה. תלמידינו על פי השכבות השונות. ילדי כיתות א'-ב', יתרמו ויפעלו למען הקהילה בעזרת תרומות של משלוחי מנות לילדים המאושפזים בבית החולים ויארחו את ילדי הגנים. ילדי כיתות ג' ימשיכו בטיפוח חצר ביה"ס והשמורה. ילדי כיתות ד' יאמצו את ניצולי השואה. ילדי כיתות ה' ימשיכו בטיפוח הקשר הרב דורי, אחזקת האנדרטה לחללי צה"ל בביה"ס וידאגו לניקיון הגינה הצמודה לבית ספרנו. תלמידי כיתות ו' מאמצים את מתנדבי ביה"ס. תודה לצוות החינוכי המלווה ומסייע בחשיבה, בארגון והוצאה לפועל של כל היוזמות המבורכות. **כל סיוע וליווי מצדכם ההורים יתקבל בברכה.**

**ערב תוצרים בית ספרי-** לזכרה של גלית אהרוני ז"ל

ביום שלישי ה-24.3.2020 נערוך בביה"ס, ערב שיא- "ערב תוצרים" במסגרת הייחודיות הבית ספרית "חולמים ויוצרים בכחול לבן". כולכם מוזמנים לערב זה. הצוות החינוכי יחד עם הילדים לומדים, חוקרים, טורחים ועומלים עבור ערב זה. כולכם מוזמנים. הזמנות ישלחו בקרוב.

**תשלומי הורים**

חילקנו לתלמידים חוזר תשלומים עבור הצגות, טיולים ופרויקטים חינוכיים. תשלומי החובה, תשלומי הרשות ורכישה מרוכזת של שירותים לתלמיד, כפי שהותר לגבות - [חוזר מנכ"ל תכנית גבייה.](http://apps.education.gov.il/Mankal/Hodaa.aspx?siduri=93)  **אני מבקשת מההורים להגיע ולשלם במועד כדי שנוכל להוציא אל הפועל את מגוון האירועים והפעילויות המתוכננים לרווחת התלמידים.** הורה שעדיין לא הסדיר תשלומים מתבקש להיכנס למזכירות ולהסדירם או לחילופין להיכנס לקישור parentpay.metropolinet.co.il ולשלם באמצעות [כרטיס אשראי](https://parentpay.metropolinet.co.il/InstituteSite/ValidateSiteId?SiteId=41657801) **.**

**בברכת חג פורים שמח,**

**נעמי אביעד מנהלת בית הספר**

**ואיתי הצוות החינוכי**

.